Temeljem članka 30. točka 13. Statuta Osječko-baranjske županije ("Županijski glasnik" broj 2/95., 2/97., 3/99., 3/01., 8/01., 9/03., 13/05., 2/06., 5/09., 16/09., 2/13., 4/18., 2/20. i 2/21), Skupština Osječko-baranjske županije donijela je na _____ sjednici ____________________ 2022. godine

P R O G R A M
poticanja poduzetništva Osječko-baranjske

županije za 2022. godinu
Polazeći od usklađenosti sa nacionalnim strateškim dokumentima te regulativnim okvirom u Europskoj uniji koji se odnose na poduzetništvo, Program obuhvaća plan aktivnosti koje će se poduzimati tijekom 2022. godine kroz realizaciju pojedinačnih projekata poticanja razvoja malog i srednjeg poduzetništva na području Osječko-baranjske županije (u daljnjem tekstu: Županija).

Porast zaposlenosti, podizanje životnog standarda i novi zamah nacionalnog gospodarstva, mogući su jedino uz punu podršku poduzetništvu. Svjetsko je iskustvo pokazalo da je malo i srednje poduzetništvo glavni pokretač gospodarskog razvitka i generator novih radnih mjesta. Mala i srednja poduzeća okvir su za realizaciju poduzetničke inicijative koja čini osnovu gospodarstva.
Gotovo sve europske zemlje daju kroz posebne poticajne mjere države i ostalih institucija podršku razvoju malom gospodarstvu, ili direktnim potporama iz proračuna, ili indirektno kroz različite porezne ili druge olakšice. Zakonom o poticanju razvoja malog gospodarstva ("Narodne novine" broj 29/02., 63/07., 53/12., 56/13. i 121/16.) definirane su poticajne mjere i aktivnosti te nositelji provedbe mjera i instrumenata razvoja malog gospodarstva. Sukladno tome, na nacionalnoj razini, na razini Županije i jedinica lokalne samouprave pokrenuto je niz mjera i aktivnosti kojima se podupire razvoj poduzetništva.

Program poticanja poduzetništva na svome području provodi Županija u suradnji s jedinicama lokalne samouprave, institucijama poduzetničke podrške, poslovnim i razvojnim bankama i subjektima malog gospodarstva  U smislu ovog Programa, institucije poduzetničke podrške su lokalne razvojne agencije, poduzetnički centri, inkubatori i akceleratori, stručno-poslovne organizacije (komore) i udruge malog gospodarstva i poduzetništva, znanstvene i obrazovne institucije, ministarstva i druge fizičke i pravne osobe koje pružaju podršku razvoju poduzetništva. Korisnici navedenih aktivnosti unutar projekata su osobiti subjekti malog gospodarstva, institucije poduzetničke podrške, jedinice lokalne samouprave, učenici, studenti, inovatori, zaposlene i nezaposlene osobe te druge fizičke i pravne osobe.
Nastojeći aktivno pridonijeti stvaranju pretpostavki i okruženja stimulativnog za razvoj poduzetništva te nastojeći ublažiti negativni utjecaj krize na poslovanje subjekata malog gospodarstva, Županija planira tijekom 2022. godine provoditi sljedeće programe:
1. KREDITIRANJE PODUZETNIKA,
2. INFORMIRANJE I OBRAZOVNE AKTIVNOSTI TE MENTORSTVO,
3. SAVJETOVANJE PODUZETNIKA,
4. POTICAJI SUBJEKTIMA MALOG GOSPODARSTVA,
5. POTICANJE PROMOTIVNIH AKTIVNOSTI,
6. RAZVOJ I PRIMJENA INOVACIJA I NOVIH PROIZVODA TE RAZVOJ PODUZETNIŠTVA TEMELJENOG NA ZNANJU,
7. POTICANJE RAZVOJA PODUZETNIČKIH ZONA I INKUBATORA,
8. POTICANJE ZAPOŠLJAVANJA,
9. NAJBOLJA PODUZETNIČKA IDEJA,
10. POTICANJE KLASTERA I
11. SURADNJA S INSTITUCIJAMA PODUZETNIČKE PODRŠKE.
Provođenjem ovih programa žele se postići sljedeći ciljevi:
· daljnji rast i razvoj te očuvanje postojećih radnih mjesta,
· povećanje zaposlenosti te povećanje prosječnog broja zaposlenih,
· povećanje broja subjekata malog gospodarstva,
· povećanje stope opstanka novoosnovanih subjekata i osiguranje trajnosti njihovog poslovanja,
· izgradnja poduzetničkih zona,
· jednostavnije i brže ishođenje poduzetničkih kredita s povoljnom kamatnom stopom,
· povećanje konkurentnosti subjekata malog gospodarstva,
· lakši prodor na inozemna tržišta,
· povećanje domaćih i stranih ulaganja,
· promjena strukture djelatnosti u korist proizvodnje i
· jačanje izvozne orijentacije i supstitucije uvoza.

Sredstva za provedbu navedenih programa planirana su u Proračunu Osječko-baranjske županije za 2022. godinu i projekcijama za 2023. i 2024. godinu (Županijski glasnik broj 14/21.), a iste će se realizirati sukladno Odluci o izvršavanju proračuna Osječko-baranjske županije za 2022. godinu, kao i Odluci o potporama za poticanje razvoja poduzetništva na području Osječko-baranjske županije.
1.
KREDITIRANJE PODUZETNIKA 
Mogućnost ishođenja povoljnih financijskih sredstva jedan je od bitnih čimbenika za početak poslovanja poduzetnika, kao i za mogućnost njihovog daljnjeg rasta i razvitka. Županija je do sada sudjelovala u svim poduzetničkim kreditnim linijama koje su se realizirale u suradnji s resornim ministarstvom i poslovnim bankama. Iz godine u godinu prisutan je interes poduzetnika, koji putem poduzetničkih kredita žele riješiti prvenstveno pitanje poslovnog prostora i nabavke suvremenijih strojeva i opreme.

Namjera je Županije ovakvim kreditnim linijama dati snažan poticaj gospodarstvu, pomažući na taj način napore malih i srednjih poduzeća da postignu konkurentnost na domaćem i stranim tržištima, ali i omogućiti kreditiranje poduzetnika početnika. Krediti sa subvencioniranom kamatom značajan su poticaj i pomoć poduzetnicima kao oblik unaprjeđenja poslovanja i rješavanja tekućih financijskih obveza. Očekivani rezultati ovakvih investicija su osnivanje novih poslovnih subjekata, zapošljavanje, samozapošljavanje ili očuvanje postojećih radnih mjesta, uvođenje novih tehnologija u poslovanje, povećanje izvoza i svekoliki gospodarski i socijalni napredak.


Sredstva za kreditiranje poduzetničkih kredita planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva,    T 5007 16 Kreditna linija "Lokalni projekti razvoja malog gospodarstva" za 2009., T 5007 17 Kreditna linija "Kreditom do konkurentnosti", T 5007 18 Kreditna linija za obrtna sredstva, T 5007 19 Kreditna linija za poticanje poduzetništva mladih i žena, T 5007 20 Kreditna linija za početnike/start-up i T 5007 21 Kreditna linija za razvoj malog i srednjeg poduzetništva.
Tijekom 2022. godine planiran je sljedeći projekt:

PROJEKT 1.1.: 
SUBVENCIJA KAMATA ZA PODUZETNIČKE KREDITE
OPIS: 
S ciljem približavanja poduzetnicima različitih mogućnosti kreditiranja, posebice u ovo vrijeme krize, Županija kontinuirano surađuje s poslovnim bankama, resornim ministarstvom te drugim institucijama uključenim u kreditiranje poduzetnika - prvenstveno s Hrvatskom bankom za obnovu i razvitak (u daljnjem tekstu: HBOR).

Područni ured HBOR-a za Slavoniju i Baranju koji je smješten u Osijeku promovira svoje kreditne programe namijenjene malom i srednjem poduzetništvu. U aktivnosti približavanja poduzetnicima mogućnosti kreditiranja putem HBOR-a uključen je i Upravni odjel za gospodarstvo Osječko-baranjske županije. 

U određenim kreditnim linijama u kojima Županija subvencionira kamatu na poduzetničke kredite poduzetnika uključeno je resorno ministarstvo te jedinice lokalne samouprave (Grad Beli Manastir, Grad Belišće, Grad Đakovo, Grad Našice, Grad Osijek i Grad Valpovo te Općina Bilje i Općina Erdut) s dodatnom subvencijom kamate. 

U okviru Programa kreditiranja HBOR-a Županija subvencionira kamatu na poduzetničke kredite do 2 postotna poena u sljedećim programima:

· Programu kreditiranja poduzetništva žena,

· Programu kreditiranja poduzetništva mladih,

· Programu kreditiranja razvitka malog i srednjeg poduzetništva,

· Programu kreditiranja poduzetnika početnika,

· Programu kreditiranja "Poduzetništva mladih, žena i početnika" i
· Programu "Investicije privatnog sektora".

Za programe "Poduzetništva mladih, žena i početnika" te "Investicije privatnog sektora" poduzetnici mogu i dalje podnositi zahtjeve za subvenciju kamate na poduzetničke kredite. Uz subvenciju kamate od strane Županije kamata je po ova dva programa za većinu poduzetnika 0%.

U navedenim programima kreditiranja korisnici kredita uz subvenciju kamate mogu biti trgovačka društva, obrtnici, fizičke osobe koje samostalno obavljaju djelatnost, zadruge i ustanove koje ulažu na područje Županije neovisno o sjedištu, odnosno prebivalištu i to u programu kreditiranja "Poduzetništvo mladih, žena i početnika" do iskorištenja ukupnog kreditnog potencijala u iznosu 40.000.000,00 kuna, a u programu kreditiranja "Investicije privatnog sektora" do 50.000.000,00 kuna.

Osim u navedenim kreditnim linijama Županija subvencionira i kamatu u programima resornog ministarstva i to:

· Projektu "Lokalni projekti razvoja malog gospodarstva" te

· Programu "Kreditom do uspjeha 2014.", Mjera 1. "Kreditom do konkurentnosti".
Uz subvenciju kamate od strane resornog ministarstva i Županije u Programu "Kreditom do uspjeha 2014.", Mjera 1. "Kreditom do konkurentnosti" uključili su se i  gradovi Osijek i Valpovo, a u Projekt "Lokalni projekti razvoja malog gospodarstva" uključio se Grad Osijek.

Osim navedenih kreditnih linija, Županija subvencionira kamatu i na poduzetničke kredite realizirane u okviru vlastitog projekta "Kreditiranje obrtnih sredstava". U Projekt su uključene i sljedeće jedinice lokalne samouprave: Grad Beli Manastir, Grad Belišće, Grad Đakovo, Grad Našice, Grad Osijek te Općina Bilje i Općina Erdut.

Ukupno za subvenciju kamate na poduzetničke kredite izdvaja oko 1,6 milijuna kuna. Subvencije se odobravaju sukladno potpisanim ugovorima/sporazumima između Županije, resornog ministarstva, poslovnih banaka i jedinica lokalne samouprave s područja Županije.
Tijekom 2022. godine u planu su sljedeće aktivnosti:

· subvencioniranje kamate na poduzetničke kredite iz programa kreditiranja Hrvatske banke za obnovu i razvitak,

· subvencioniranje kamate na poduzetničke kredite u okviru Programa "Kreditom do uspjeha 2014.", Mjera 1. "Kreditom do konkurentnosti", Projekta "Lokalni projekti razvoja malog gospodarstva" te projekta "Kreditiranje obrtnih sredstava",
· ostale stručne i administrativne aktivnosti vezane uz praćenje navedenih kreditnih linija,

· uključivanje u nove programe kreditiranja uz subvencioniranje kamata,
· nastavak intenzivne suradnje s poslovnim bankama te HBOR-om, 

· nastavak suradnje s resornim ministarstvom i Hrvatskom agencijom za malo gospodarstvo, inovacije i investicije.

NOSITELJI:
Županija

Hrvatska banka za obnovu i razvitak



Ministarstvo gospodarstva i održivog razvoja



Jedinice lokalne samouprave



Institucije poduzetničke podrške



Poslovne banke

KORISNICI:
Subjekti malog gospodarstva

Ustanove

2.
INFORMIRANJE I OBRAZOVNE AKTIVNOSTI TE MENTORSTVO
Imati pravu informaciju u pravo vrijeme na pravom mjestu od presudnog je značaja za sve sudionike tržišne utakmice. Samo onaj poduzetnik kome su dostupne sve informacije, može napraviti najbolji odabir za sebe i svoju tvrtku te na taj način utjecati na olakšavanje poslovanja i maksimiziranje dobiti.

U svrhu što boljeg i kvalitetnijeg prezentiranja programa poticanja poduzetništva, u 2022. godini planirano je nastaviti s projektima koji poduzetnicima omogućavaju jednostavnije i brže dobivanje informacija, koji su se pokazali izuzetno korisni i izvrsno su prihvaćeni od strane poduzetnika.

Potpore za informiranje i obrazovne aktivnosti dodjeljuju se za opravdane troškove prema uvjetima i na način utvrđen Odlukom o potporama za poticanje razvoja poduzetništva na području Osječko-baranjske županije i/ili drugim aktima nadležnih tijela. 

Sredstva za provedbu informiranja i obrazovnih aktivnosti planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva, T 5007 06 Program usavršavanja managera - PUMA, T 5007 07 Potpore za informiranje i obrazovne aktivnosti, T 5007 13 Učeničko poduzetništvo i T 5007 25 Potpore za mentoriranje poduzetnika.
Tijekom 2022. godine planirani su sljedeći projekti:

PROJEKT 2.1.:
PODUZETNIČKI INFO-PULT

OPIS:
U Upravnom odjelu za gospodarstvo u okviru takozvanog Info-pulta, poduzetnici mogu dobiti informacije o svim aktivnim programima i mjerama poticanja poduzetništva te adrese i opis poslova svih institucija poduzetničke podrške na području Republike Hrvatske. Također, veliki dio navedenih informacije poduzetnici mogu dobiti na internetskoj stranici Županije www.obz.hr.

Tijekom 2022. godine u planu je sljedeća aktivnost:
· nastavak aktivnosti informiranja poduzetnika u okviru Info-pulta 
NOSITELJI:
Županija

KORISNICI:
Subjekti malog gospodarstva

Fizičke osobe 
PROJEKT 2.2.:
PODUZETNIČKE PUBLIKACIJE, PROMOTIVNI PLAKATI, LECI I PROSPEKTI

OPIS:
Aktivnosti kojima se utječe na bolju informiranost poduzetnika su izrada poduzetničkih publikacija, informativnih plakata, letaka i prospekata. S ciljem što kvalitetnijeg informiranja poduzetnika, Županija je proteklih godina izdala nekoliko vrlo korisnih publikacija koje imaju za cilj pružanje informacija ciljnim skupinama poduzetnika. Promotivni plakati postavljeni na mjesta gdje se nalazi velik broj ljudi (zavod za zapošljavanje, komore, udruženja, jedinice lokalne samouprave i drugo), povećavaju razinu informiranosti onih osoba i institucija kojima su informacije na plakatima namijenjene, ali potiču interes i kod onih osoba koje tek razmišljaju o pokretanju vlastitog poduhvata. 

Tijekom 2022. godine u planu su sljedeće aktivnosti:
· zanavljanje postojećih publikacija,
· izrada novih publikacija sukladno potrebama poduzetnika i
· izrada promotivnih plakata, letaka, prospekata i drugih materijala.
NOSITELJI:
Županija


Institucije poduzetničke podrške

Subjekti malog gospodarstva

KORISNICI:
Subjekti malog gospodarstva


Fizičke osobe 
Institucije poduzetničke podrške
Jedinice lokalne samouprave

PROJEKT 2.3.:
SEMINARI
OPIS:
Županija, sve ostale institucije poduzetničke podrške ali i subjekti malog gospodarstva registrirani za djelatnost edukacije provode aktivnosti organiziranja različitih seminara. Seminari su namijenjeni ciljanim skupinama polaznika, obrađuju različite teme te pomažu u rješavanju problema s kojima se poduzetnici susreću u svom radu i podižu razinu efikasnosti poduzeća. Izbor teme seminara temeljen je na upitima samih poduzetnika. Organiziranjem seminara te sufinanciranjem organiziranja i provođenja seminara potencijalnih i postojećih poduzetnika, Županija omogućava poduzetnicima pohađanje seminara bez naknade ili uz plaćanje samo dijela troškova. Seminari su podijeljeni u sljedeće osnovne grupe:

· Program edukacije poduzetnika početnika - edukacija poduzetnika početnika o načinu registriranja tvrtke, osnovama financijskog poslovanja, tržištu, institucijama poduzetničke podrške i drugo;

· Edukacija poduzetnika u fazi rasta i razvoja - na temelju analiza potreba poduzetnika provođenje edukacije za određena područja (marketing, financije, poslovanje u vrijeme krize i recesije i slično);

· PUMA - Program usavršavanja managera Hrvatske udruge poslodavaca - seminari namijenjeni managerima, malim i srednjim poduzetnicima te nadarenim studentima završnih godina studija.

Interes za edukacijom poduzetnika kontinuirano raste, uz poseban naglasak na zahtjeve poduzetnika za specijaliziranim seminarima vezanim uz trenutnu gospodarsku situaciju.
Tijekom 2022. godine u planu su sljedeće aktivnosti: 
· organiziranje i financiranje provedbe seminara za fizičke osobe, poduzetnike početnike i poduzetnike u fazi rasta i razvoja,
· sufinanciranje provedbe seminara za fizičke osobe, poduzetnike početnike i poduzetnike u fazi rasta i razvoja u suradnji s institucijama poduzetničke podrške,
· sufinanciranje provedbe Programa usavršavanja managera - PUMA temeljem Ugovora o sufinanciranju "Programa usavršavanja managera - Puma" Hrvatske udruge poslodavaca na području Osječko-baranjske županije
· ostale edukativne aktivnosti kojima se utječe na bolju informiranost i edukaciju korisnika.
NOSITELJI:
Županija



Institucije poduzetničke podrške


Subjekti malog gospodarstva
KORISNICI:
Subjekti malog gospodarstva


Fizičke osobe

Institucije poduzetničke podrške
PROJEKT 2.4.:
PODUZETNIČKE TRIBINE, RADIONICE I FORUMI
OPIS:
Zbog nedostatka vremena i pravih izvora informacija, poduzetnici često nisu u tijeku s najnovijim spoznajama i dostignućima u svojoj djelatnosti. Organiziranjem informativnih tribina, radionica i foruma otklanja se taj jaz te se na taj način pomaže poduzetnicima u unaprjeđenju njihovog poslovanja. Za razliku od seminara, tribine se organiziraju u vidu kratkih predavanja, na kojima se jednostavno, kratko i jasno obrađuje određena tematika, prilagođena djelatnosti i veličini poduzetnika. Kao oblik neformalne edukacije i mjesto uspostavljenja novih kontakata, radionice i forumi donose zanimljiva i korisna saznanja poduzetnicima i otvaraju im nove tržišne vidike. Upravni odjel za gospodarstvo i ostale institucije poduzetničke podrške uključene su u organizaciju široki spektar različitih tribina. Sudjelovanje na tribinama za poduzetnike je besplatno.


Tijekom 2022. godine u planu su sljedeće aktivnosti:
· organiziranje tribina, radionica i foruma za postojeće i potencijalne poduzetnike,

· organiziranje tribina za predstavnike institucija poduzetničke podrške,

· organiziranje tribine o ženama u poduzetništvu,
· organiziranje tribine o poduzetništvu u suradnji s institucijama poduzetničke podrške
· međusobno povezivanje i umrežavanje poduzetnika i

· sufinanciranje aktivnosti organiziranja i provedbe tribina, radionica, foruma i drugih edukativnih sadržaja.

NOSITELJI:
Županija


Institucije poduzetničke podrške

Subjekti malog gospodarstva
KORISNICI:
Subjekti malog gospodarstva


Fizičke osobe

Institucije poduzetničke podrške
PROJEKT 2.5.:
UČENIČKO I STUDENTSKO PODUZETNIŠTVO
OPIS:

S obzirom da još uvijek značajan broj osoba ulazi u svijet poduzetništva iz potrebe, a ne zbog uočene prilike na tržištu, nužno je još tijekom školovanja razvijati poduzetničke vještine te poduzetnički način razmišljanja i ponašanja u svakodnevnom životu. Projekti učeničkog i studentskog poduzetništva usmjereni su ka stvaranju poticajnog okruženja za razvoj poduzetničkih kompetencija i razvoja kulture poduzetništva te važnosti cjeloživotnog obrazovanja među učenicima, a istima se želi razvijati poduzetnički duh. Osim navedenog, za učenike i studente bit će organizirane posebne radionice na kojima će stjecati nova znanja i vještine, s naglaskom na informatičke tehnologije. Provođenjem ovih aktivnosti te upoznavanjem s poduzetništvom na primjerima iz prakse, potiče se učenička i studentska samoinicijativnost i kreativnost te stvaraju dodatni preduvjeti za pokretanje vlastitog poslovnog poduhvata.
Tijekom 2022. godine u planu su sljedeće aktivnosti:
· financiranje projekata učeničkog poduzetništva, s posebnim naglaskom na  organizaciju radionica i drugih oblika edukacije za učenike i studente, tiskanje brošura, letaka i slično, sudjelovanje na konferencijama i okruglim stolovima te za druge oblike poticanja poduzetništva kod učenika i studenata,
· sufinanciranje projekata informiranja i edukacije učenika i studenata, 
· upoznavanje učenika i studenata s institucijama poduzetničke podrške.
NOSITELJI:
Županija



Institucije poduzetničke podrške


Subjekti malog gospodarstva



Obrazovne i znanstvene institucije
KORISNICI:
Učenici i studenti



Institucije poduzetničke podrške


Subjekti malog gospodarstva

PROJEKT 2.6.:
STRUČNO USAVRŠAVANJE OBRTNIKA

OPIS:
Stručnim usavršavanjem obrtnika nastoji se pružiti obrtnicima odgovor na mnogobrojna pitanja vezana uz specifičnosti obrtništva te znanja potrebna za unapređenje i razvoj obrtničke djelatnosti. Usavršavanje obično uključuje sadržaje kao što su financijsko ekonomsko poslovanje u obrtu, osnove podučavanja naučnika u obrtničkim radionicama, informatička znanja i vještine i drugo. U organizaciji i provedbi seminara zajednički sudjeluju Hrvatska obrtnička komora, Obrtnička komora Osječko-baranjske županije, udruženja obrtnika, ostale institucije poduzetničke podrške i Županija.


Tijekom 2022. godine u planu su sljedeće aktivnosti:
· organiziranje i financiranje aktivnosti stručnog usavršavanja obrtnika,
· sufinanciranje aktivnosti stručnog usavršavanja obrtnika putem institucija poduzetničke podrške.
NOSITELJI:
Županija



Hrvatska obrtnička komora, Obrtnička komora Osječko-baranjske županije



Udruženja obrtnika


Institucije poduzetničke podrške


Subjekti malog gospodarstva
KORISNICI:  
Hrvatska obrtnička komora, Obrtnička komora Osječko-baranjske županije


Udruženja obrtnika

Institucije poduzetničke podrške

Subjekti malog gospodarstva

Fizičke osobe
PROJEKT 2.7.:
MENTORIRANJE PODUZETNIKA
OPIS:
Za poduzetnike početnike koji nemaju puno iskustva na tržištu od velikog je značaja pružanje usluga mentoriranja. Mentoriranjem poduzetnici stječu sva potrebna znanja, vještine i iskustva za vođenje vlastitog poslovnog poduhvata. U početnoj fazi poslovanja ova vrsta podrške poduzetnicima značajno pridonosi opstanku poslovnih subjekata te se na ovaj način pristup poduzetniku individualizira i prilagođava specifičnim potrebama svakog poduzetnika. Kako bi proces mentoriranja bio što kvalitetniji i učinkovitiji, nužno je odabrati pravog mentora. Institucije poduzetničke podrške kroz svoja dugogodišnja iskustva i stalno usavršavanje posjeduju sva potrebna znanja kako bi kroz individualne susrete i direktne kontakte dali smjernice za prevladavanja izazova u poslovanju poduzetnika početnika, te im pomogli u njihovim ranim fazama poslovanja.
Tijekom 2022. godine u planu je sljedeća aktivnost:
· odobravanje potpora za mentoriranje poduzetnika u suradnji s institucijama poduzetničke podrške i subjektima malog gospodarstva

NOSITELJI:
Županija



Institucije poduzetničke podrške


Subjekti malog gospodarstva
KORISNICI:
Subjekti malog gospodarstva
PROJEKT 2.8.:
OSTALE AKTIVNOSTI INFORMIRANJA
OPIS:
Poduzetnici se o programima poticanja poduzetništva informiraju i preko drugih institucija poduzetničke podrške, prvenstveno preko poduzetničkih centara i poduzetničkih inkubatora. Veliku ulogu u kvalitetnom informiranju imaju Hrvatska gospodarska komora, Županijska komora Osijek i Hrvatska obrtnička komora, Obrtnička komora Osječko-baranjske županije i udruženja obrtnika. Međusobnim povezivanjem svih institucija poduzetničke podrške omogućit će se poduzetnicima u svim krajevima Županije pravovremen i točan dotok informacija.

Značajan doprinos kvalitetnom informiranju poduzetnika pridonosi i suradnja s medijima. Kroz internetske stranice i novinske napise, televizijske i radijske emisije, poduzetnici dobivaju korisne informacije glede svih projekata poticanja poduzetništva.

Tijekom 2022. godine u planu su sljedeće aktivnosti:

· organiziranje i financiranje aktivnosti informiranje poduzetnika kroz tiskane i elektroničke medije,
· sufinanciranje informiranja poduzetnika kroz tiskane i elektroničke medije u suradnji s institucijama poduzetničke podrške.
NOSITELJI:
Županija



Institucije poduzetničke podrške


Subjekti malog gospodarstva

KORISNICI:
Subjekti malog gospodarstva


Fizičke osobe
Institucije poduzetničke podrške
3.
SAVJETOVANJE PODUZETNIKA

Svaki poduzetnik, bez obzira radi li se o početniku ili o poduzetniku u fazi rasta i razvoja, ima potrebu zatražiti određeni savjet odnosno dobiti prave podatke i informacije na temelju kojih će lakše donijeti poslovnu odluku. Kako bi se poduzetnicima olakšalo donošenje odluka, Upravni odjel za gospodarstvo, poduzetnički centri i inkubatori te ostale institucije poduzetničke podrške svakodnevno pružaju usluge besplatnog savjetovanja za poduzetnike.
Potpore za savjetovanje poduzetnika dodjeljuju se za opravdane troškove  prema uvjetima i na način utvrđen Odlukom o potporama za poticanje razvoja poduzetništva na području Osječko-baranjske županije i/ili drugim aktima nadležnih tijela.

Sredstva za provedbu aktivnosti savjetovanja poduzetnika planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva, T 5007 08 Potpore za savjetovanje poduzetnika.

Tijekom 2022. godine planirani su sljedeći projekti:

PROJEKT 3.1.:
SAVJETOVANJE U UPRAVNOM ODJELU ZA GOSPODARSTVO
OPIS:
Upravni odjel za gospodarstvo direktnim savjetovanjima obuhvati godišnje značajan broj postojećih i potencijalnih poduzetnika. S obzirom da je Upravni odjel za gospodarstvo često prva institucija kojoj se postojeći i potencijalni poduzetnici obrate za pomoć, kvalitetno savjetovanje od presudnog je značenja za poduzetnika te je ujedno dodatni poticaj za početnike i učvršćivanje njihove odluke da postanu poduzetnici. Zbog toga se savjetovanju poduzetnika poklanja posebna pažnja.
Tijekom 2022. godine u planu je sljedeća aktivnost:

· nastavak pružanja savjetodavnih usluga poduzetnicima.
NOSITELJI:
Županija

KORISNICI:
Subjekti malog gospodarstva


Fizičke osobe
PROJEKT 3.2.:
SAVJETOVANJE U LOKALNIM RAZVOJNIM AGENCIJAMA, PODUZETNIČKIM CENTRIMA, INKUBATORIMA I AKCELERATORIMA
OPIS:
Lokalne razvojne agencije, poduzetnički centri, inkubatori i akceleratori aktivno su uključeni u svakodnevno pružanje savjetodavnih usluga poduzetnicima. Više stotina postojećih poduzetnika kao i onih koji su zainteresirani za pokretanje vlastitog poduzetničkog pothvata godišnje posjeti navedene institucije poduzetničke podrške. Savjetovanjem u ovim institucijama želi se omogućiti poduzetnicima dobivanje potrebnih informacija što bliže mjestu njihova stanovanja i rada, kako bi se spriječio njihov gubitak vremena i novca u potrazi za pravom informacijom. S obzirom da su usluge savjetovanja za poduzetnike besplatne, Županije sufinancira rad lokalnih razvojnih agencija, poduzetničkih centara, inkubatora i akcelaratora za pružanje ovih usluga.

Tijekom 2022. godine u planu su sljedeće aktivnosti:
· nastavak pružanja savjetodavnih usluga postojećim i potencijalnim poduzetnicima,

· nastavak pružanja usluga stanarima poduzetničkih inkubatora i akceleratora,
· promidžba mogućnosti poslovanja u poduzetničkim inkubatorima i akcelaratorima,
· sufinanciranja savjetodavnih aktivnosti lokalnih razvojnih agencija,  poduzetničkih centara, inkubatora i akceleratora.
NOSITELJI:
Županija

Lokalne razvojne agencije, poduzetnički centri, inkubatori i akceleratori 
KORISNICI:
Subjekti malog gospodarstva


Fizičke osobe
PROJEKT 3.3.:
SAVJETOVANJE U OSTALIM INSTITUCIJAMA PODUZETNIČKE PODRŠKE
OPIS:
Unaprjeđenjem suradnje svih institucija poduzetničke podrške povećava se kvaliteta usluge koju poduzetnik dobiva. Dobar savjet utjecat će na donošenje dobre poslovne odluke, a dobra poslovna odluka urodit će povećanjem dobiti i novim zapošljavanjem. Zbog toga je nužna kvalitetna suradnja između svih institucija poduzetničke podrške i njihovo međusobno umrežavanje, kako bi poduzetnik dobio najbolji savjet, a da pri tome ne mora za svako pitanje pokucati na druga vrata. Upravni odjel za gospodarstvo organizira sastanke s institucijama poduzetničke podrške, koji su urodili kvalitetnom suradnjom i brzim protokom informacija. 
Tijekom 2022. godine u planu su sljedeće aktivnosti: 
· nastavak pružanja savjetodavnih usluga poduzetnicima i
· unaprjeđenje suradnje u cilju kvalitetnijeg praćenje i savjetovanje poduzetnika.
NOSITELJI:
Županija


Institucije poduzetničke podrške

KORISNICI:
Subjekti malog gospodarstva


Fizičke osobe
4.
POTICAJI SUBJEKTIMA MALOG GOSPODARSTVA

Subjekti malog gospodarstva jedni su od glavnih nositelja gospodarske aktivnosti, stoga je vrlo važno omogućiti im kontinuiran rast i razvoj, povećanje kvalitete proizvoda i usluga, kao i očuvanje postojećih radnih mjesta i novo zapošljavanje. 
Sredstva za provedbu aktivnosti pokretanja, razvoja i unaprjeđenja poslovanja planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva, T 5007 09 Potpore za pokretanje, razvoj i unaprjeđenje poslovanja.
Tijekom 2022. godine planirani su sljedeći projekti:

PROJEKT 4.1.
POTICANJE POKRETANJA, RAZVOJA I UNAPRJEĐENJA POSLOVANJA
OPIS: 
Potpore za pokretanje, razvoj i unaprjeđenje poslovanja dodjeljuju se za opravdane troškove za izvršena ulaganja u pokretanje, razvoj i unaprjeđenje poslovanja prema uvjetima i na način utvrđen Odlukom o potporama za poticanje razvoja poduzetništva na području Osječko-baranjske županije. Prema podacima Financijske agencije, godišnje financijske izvještaje u 2020. godini predao je 5.869 poduzetnika obveznika poreza na dobit. Od ukupnog broja poduzetnika promatrano prema veličini tvrtki, njih 5.201 su mikro poduzetnici, 576 mali, 72 srednji i 20 veliki. Tržišni položaj subjekata malog gospodarstva izravno ovisi o poslovnom okruženju, a stvaranjem preduvjeta za njihov rast i razvoj te opstanak na tržištu kroz poticajne mjere izravno se utječe na jačanje njihove konkurentnosti, porast investicija i novozapošljavanje. 

Tijekom 2022. godine u planu je sljedeća aktivnost:
· odobravanje potpora subjektima malog gospodarstva koji imaju sjedište na području Županije i ispunjavaju propise o potporama male vrijednosti, a namjena za koju traže potporu odnosi se na ulaganja u pokretanje, razvoj i unaprjeđenje poslovanja s ciljem podizanja razine kvalitete, produktivnosti ili konkurentnosti, održavanje ili povećanje razine zapošljavanja odnosno ostvarenje drugih ciljeva utvrđenih Programom poticanja poduzetništva Osječko-baranjske županije.

NOSITELJI:
Županija

KORISNICI:
Subjekti malog gospodarstva

5.
POTICANJE PROMOTIVNIH AKTIVNOSTI

Nastupima na sajmovima i drugim sajamskim manifestacijama omogućava se poduzetnicima uspostavljanje novih kontakata, pronalazak novih poslovnih partnera te dolazi do izravne razmjene informacija o proizvodima i uslugama.
Potpore za promotivne aktivnosti dodjeljuju se za opravdane troškove prema uvjetima i na način utvrđen Odlukom o potporama za poticanje razvoja poduzetništva na području Osječko-baranjske županije i/ili drugim aktima nadležnih tijela.

Sredstva kojima se potiču promotivne aktivnosti planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva, T 5007 01 Promidžba razvojnih potencijala Osječko-baranjske županije, T 5007 02 OBŽ INVEST, T 5007 10 Potpore za promotivne aktivnosti i T 5007 14 Poduzetništvo žena. 
Tijekom 2022. godine planiran je sljedeći projekt:
PROJEKT 5.1.:
ODOBRAVANJE POTPORA ZA PROMOTIVNE AKTIVNOSTI
OPIS:
Nastupima na sajmovima omogućava se poduzetnicima uspostavljenje novih kontakata, upoznavanje potencijalnih kupaca sa svojim proizvodima te lakši prodor na nova tržišta. S obzirom da nastupi na sajmovima, posebice onim inozemnim, iziskuju značajna financijska sredstva, pa poduzetnici vrlo često nisu u mogućnosti samostalno podmiriti sve troškove takvih aktivnosti – plaćanje zakupa i uređenja prostora, troškove izrade propagandnog materijala i drugo, Županija odobrava potpore za ove aktivnosti.


Tijekom 2022. godine u planu su sljedeće aktivnosti: 


-
sufinanciranje organizacije i nastupa na manifestacijama koje su od značaja za gospodarski razvoj i predstavljanje poduzetništva na području Županije, kojima se promiče i predstavlja Županija kao aktivni sudionik u razvoju poduzetništva, a osobito za organizaciju i nastupe na sajmovima i izložbama, na znanstveno-stručnim skupovima, na festivalima, smotrama, natjecanjima i drugim srodnim manifestacijama i

-
financiranje aktivnosti organizacije i nastupa na manifestacijama koje su od značaja za gospodarski razvoj i predstavljanje poduzetništva na području Županije te kojima se promiče i predstavlja Županija kao aktivni sudionik u razvoju poduzetništva.
NOSITELJI:
Županija


Institucije poduzetničke podrške


Organizatori sajmova i sličnih manifestacija

Subjekti malog gospodarstva 

KORISNICI:
Subjekti malog gospodarstva


Fizičke osobe


Institucije poduzetničke podrške


Organizatori sajmova i sličnih manifestacija

6.
RAZVOJ I PRIMJENA INOVACIJA I NOVIH PROIZVODA TE RAZVOJ PODUZETNIŠTVA TEMELJENOG NA ZNANJU
Uz subjekte malog gospodarstva, značajnu ulogu u promicanju inovacija i uvođenju novih, tehnološki usavršenih ili inovativnih proizvoda kao i razvoju poduzetništva temeljenog na znanju, imaju fakulteti u okviru Sveučilišta Josipa Jurja Strossmayera u Osijeku, Tera Tehnopolis d.o.o. Osijek i sami inovatori.
Potpore za  razvoj i primjenu inovacija i novih proizvoda dodjeljuju se za inovativne aktivnosti kojima se povećava konkurentnost i pokreće rast gospodarstva, prema uvjetima i na način utvrđen Odlukom o potporama za poticanje razvoja poduzetništva na području Osječko-baranjske županije i/ili drugim aktima nadležnih tijela.


Tijekom 2022. godine planirani su sljedeći projekti:
PROJEKT 6.1.:
INOVACIJE, NOVI PROIZVODI TE RAZVOJ PODUZETNIŠTVA TEMELJENOG NA ZNANJU
OPIS:
Razvoj inovacija i novih inovativnih proizvoda i usluga od presudne je važnosti za otvaranje novih radnih mjesta i smanjenje nezaposlenosti. Važnost inovacija i novih inovativnih proizvoda još je izraženija zahvaljujući suvremenim procesima kao što su: povećana globalna konkurentnost, skraćivanje životnog ciklusa proizvoda, povećanje tehnološke sposobnosti te sve brže mijenjajući zahtjevi kupaca. 

Tijekom 2022. godine u planu je sljedeća aktivnost:

-
sufinanciranje inovativnih aktivnosti kojima se povećava konkurentnost i pokreće rast gospodarstva, a osobito za razvojne projekte kojima se potiče i pomaže razvoj poduzetništva temeljenog na znanju, razvoj prototipova i novih proizvoda, zaštitu i upravljanje intelektualnim vlasništvom, komercijalizaciju inovacija, stručno osposobljavanje i obrazovanje te marketinške aktivnosti.

NOSITELJI:
Županija

Institucije poduzetničke podrške
KORISNICI:
Subjekti malog gospodarstva



Institucije poduzetničke podrške


Fizičke osobe
PROJEKT 6.2.:
RAZVOJNI PROJEKTI INSTITUCIJA PODUZETNIČKE PODRŠKE I 


AKADEMSKE ZAJEDNICE

OPIS: 
Znanje je oduvijek bilo jedan od osnovnih instrumenata razvoja uspješnih gospodarstava, a u današnjim suvremenim uvjetima poslovanja, novostvorena znanja i inovacije nastale kao rezultat istraživanja postaju ključni čimbenik razvoja cjelokupnog društva. Institucije poduzetničke podrške uz Sveučilište Josipa Jurja Strossmayera u Osijeku aktivno su uključene u kreiranje i provedbu projekata kojima se želi povećati konkurentnost i potaknuti razvoj gospodarstva temeljenog na znanju i inovacijama. Ulaganjem u stvaranje novog znanja na svim znanstvenim područjima i implementacijom znanja u praksu stvaraju se preduvjeti za poboljšanje konkurentnosti, uspješan razvoj subjekata malog gospodarstva i njihove kompetentnosti na tržištu.

Tijekom 2022. godine u planu je sljedeća aktivnost:
· financiranje projekata institucija poduzetničke podrške i akademske zajednice kojima se potiče znanstvena i stručna suradnju, primjena znanstveno-istraživačke djelatnosti, transfer znanja i tehnologije, te jačanju znanja, vještina i kompetencija.
NOSITELJI:
Županija

Institucije poduzetničke podrške


Sveučilište Josipa Jurja Strossmayera u Osijeku

KORISNICI:
Subjekti malog gospodarstva



Fizičke osobe


Institucije poduzetničke podrške


Sveučilište Josipa Jurja Strossmayera u Osijeku

PROJEKT 6.3.:
SURADNJA S TEROM TEHNOPOLIS D.O.O. OSIJEK

OPIS:
Tera Tehnopolis d.o.o. Osijek spona je između resursa Sveučilišta Josipa Jurja Strossmayera u Osijeku i drugih institucija od značenja za gospodarski razvoj i poduzetništvo, s ciljem pružanja znanstveno-istraživačkih (razvoj inovacija te modificiranje i usavršavanje postojećih tehnoloških rješenja za potrebe razvoja), financijskih i konzultantskih potpora osnivanju novih tehnološko orijentiranih tvrtki i tehnoloških tvrtki u fazi razvoja. Temeljem Društvenog ugovora između Županije, Grada Osijeka i Sveučilišta Josipa Jurja Strossmayera u Osijeku, Tera Tehnopolis d.o.o. Osijek u suvlasništvu je Županije 10,53%. Tera Tehnopolis d.o.o. Osijek osigurava i prostorni smještaj određenom broju tehnološki orijentiranih tvrtki, a posebice tvrtkama iz sektora poput biotehnologije i telekomunikacija pruža tehničku potporu poduzetnicima u poslovnom planiranju, ekspertizi u svezi pitanja osnutka, organiziranja, managementa i razvoja učinkovitog posla. 
Tijekom 2022. godine u planu je sljedeća aktivnost:
· unaprjeđenje suradnje i provedba projekata u suradnji s Terom Tehnopolis d.o.o. Osijek. 
NOSITELJI:
Županija


Tera Tehnopolis d.o.o. Osijek

KORISNICI:
Fizičke osobe

Subjekti malog gospodarstva


Institucije poduzetničke podrške

7.
POTICANJE RAZVOJA PODUZETNIČKIH ZONA I INKUBATORA

Izgradnjom poduzetničkih zona Županija, općine i gradovi žele potaknuti razvoj gospodarstva na svom području, riješiti prostorne probleme poduzetnika i poticati buduće poduzetnike na ulaganje. Osnivanjem poduzetničkih zona i proširenjem aktivnosti u postojećim, na dugoročan se način pomaže poduzetnicima u rješavanju problema prostora, odnosno stvaranju uvjeta za nesmetani rad, korištenje zajedničke infrastrukture i povezivanje poduzetnika smještenih na istom prostoru. S obzirom da se radi o projektima čije ostvarenje zahtjeva angažiranje velikih financijskih sredstva i dobru pripremu, osnivanje i izgradnja novih poduzetničkih zona traži više vremena. Prvi korak u tom procesu je priprema projektne dokumentacije, kako bi projekti biti pripremljeni na način da mogu biti predloženi za financiranje. Poduzetnički inkubatori okupljaju male poduzetnike koji tek počinju poslovati ili su u fazi rasta i razvoja i nemaju vlastiti prostor. Upravo inkubatori omogućuju poduzetnicima korištenje poslovnog prostora po vrlo povoljnim uvjetima (bez najamnine ili uz smanjenu najamninu) ograničen broj godina. 


Sredstva za poticanje razvoja poduzetničkih zona i inkubatora planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5004 Održavanje komunalne, društvene i povezane infrastrukture, K 5004 02 Ulaganja u komunalnu, društvenu i povezanu infrastrukturu za podizanje kvalitete života stanovnika.
Tijekom 2022. godine planirani su sljedeći projekti:
PROJEKT 7.1.:
SUFINANCIRANJE IZGRADNJE PODUZETNIČKIH ZONA

OPIS:
Infrastrukturnim opremanjem zona potrebno je stvoriti pretpostavke za brži gospodarski razvoj gradova i općina te omogućiti poduzetnicima brže i povoljnije rješavanje poslovnog prostora, što je i glavni cilj ovog projekta. Specifični ciljevi ovog projekta su kreiranje novih radnih mjesta, racionalizacija korištenja resursa, (prostor, energija, infrastruktura), veća efikasnost proizvodnih procesa, povećanje prihoda jedinica lokalne samouprave, porast izvoza, angažiranje građevinske operative u opremanju zona. 

Tijekom 2022. godine u planu je sljedeća aktivnost: 

· nastavak sufinanciranja izgradnje poduzetničkih zona putem jedinica lokalne samouprave temeljem Javnog poziva za dodjelu potpora jedinicama lokalne samouprave za ulaganja u komunalnu, društvenu i povezanu infrastrukturu za podizanje kvalitete života stanovnika na području Osječko-baranjske županije u 2022. godini.
NOSITELJI:
Županija


Jedinice lokalne samouprave
KORISNICI:
Subjekti malog gospodarstva


Jedinice lokalne samouprave

PROJEKT 7.2.:
PROMOCIJA PODUZETNIČKIH ZONA NA PODRUČJU ŽUPANIJE

OPIS:
S osnovane 82 zone, naša Županija je županija s najvećim brojem poduzetničkih zona u Republici Hrvatskoj. Županija prikuplja i ažurira podatke o poduzetničkim zonama u jedinicama lokalne samouprave. S obzirom da gradovi i općine, na čijem se području nalaze zone, nude povoljne uvjete poslovanja u istima, poslovanje u zonama potrebno je približiti poduzetnicima i upoznati ih sa svim povlasticama koje im poslovanje u zonama omogućuje. Posebno su zanimljive zone u kojima poduzetnici dobivaju besplatno zemljište i oslobođeni su plaćanja komunalnog doprinosa. U promociju zona aktivno su uključeni i Županija i gradovi i općine, kao i sve institucije poduzetničke podrške (Ministarstvo gospodarstva i održivog razvoja, Hrvatska agencija za malo gospodarstvo, inovacije i investicije i drugo). Županija je izradila  Katalog poduzetničkih zona, koji sadržava osnovne podatke o infrastrukturno opremljenim zonama na području Županije, među kojima su istaknute one o površini slobodnih parcela, cijeni zemljišta i komunalnog doprinosa, kao i posebne pogodnosti za investitore. Cilj izdavanja kataloga je promocija poduzetničkih zona Županije kako bi se poduzetnicima približile mogućnosti i prednosti poslovanja u poduzetničkim zonama, privlačenje novih investicija, otvaranje novih radnih mjesta te stvaranje pretpostavki za gospodarski rast i razvoj Županije.
Tijekom 2022. godine u planu su sljedeće aktivnosti: 
· ažuriranje podataka o poduzetničkim zonama,

· obogaćivanje internetskih stranica novim sadržajima vezanim uz poduzetničke zone,

· financiranje izrada novih materijala o zonama sukladno potrebama poduzetnika,
· upoznavanje potencijalnih investitora s mogućnostima poslovanja u zonama i

· nastavak aktivne promocije zona u suradnje s institucijama poduzetničke podrške.

NOSITELJI:
Županija


Jedinice lokalne samouprave


Institucije poduzetničke podrške

Subjekti malog gospodarstva 

KORISNICI:
Subjekti malog gospodarstva


Jedinice lokalne samouprave

Institucije poduzetničke podrške
PROJEKT 7.3.:
IZGRADNJA PODUZETNIČKIH INKUBATORA

OPIS:

Poduzetnički inkubatori uz povoljan zakup poslovnog prostora te pružanjem poslovnih, tehničkih i obrazovnih usluga, stvaraju poslovno okruženje u kojem poduzetnici početnici imaju adekvatne uvjete za rast i razvoj. Namijenjeni su prvenstveno poduzetnicima početnicima, koji se bave ili se imaju namjeru baviti proizvodnjom ili uslužnom djelatnošću vezanom uz proizvodnju te posjeduju potencijal za razvoj i mogućnost zapošljavanja novih djelatnika. Na području Županije djeluju sljedeći inkubatori: Poduzetnički inkubator i akcelerator Antunovac, Poduzetnički inkubator TERA Osijek, Poduzetnički inkubator Bios d.o.o. Osijek, Poduzetnički inkubator Osvit - zadruga Donji Miholjac i Poduzetnički inkubator Polet d.o.o. Belišće. 

Tijekom 2022. godine u planu je sljedeća aktivnost: 

-
sufinanciranje aktivnosti izgradnje, rekonstrukcije, održavanje i opremanja poduzetničkih inkubatora putem jedinica lokalne samouprave.
NOSITELJI:
Županija



Jedinice lokalne samouprave

KORISNICI:
Subjekti malog gospodarstva



Jedinice lokalne samouprave

8.
POTICANJE ZAPOŠLJAVANJA

Konkurentski položaj određene nacionalne ili lokalne ekonomije ovisi prvenstveno o kvaliteti raspoloživih ljudskih resursa. Korištenje tih resursa i ulaganje u njihovu kvalitetu glavni su čimbenici gospodarskog i socijalnog napretka. Ulaganjem u obrazovanje omogućava se stjecanje novih znanja i vještina, potrebnih za otvaranje novih radnih mjesta.

S ciljem povećanja zaposlenosti, bolje motiviranosti u traženju posla i povećanjem razine stručnih i dodatnih znanja te kao direktan odgovor na potrebe tržišta i poslodavaca, Županija provodi nekoliko različitih projekata. Također, osim financiranje edukacije, polaznicima projekata poticanja zapošljavanja Županija nadoknađuje troškove prijevoza za vrijeme trajanja edukacije.
Sredstva kojima se potiče zapošljavanje planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5008 Jačanje tržišta rada, T 5008 01  Poticanje zapošljavanja, T 5008 02 Suradnja s Ekonomskim fakultetom u Osijeku, T 5008 03 Suradnja s Odjelom za matematiku Sveučilišta Josipa Jurja Strossmayera u Osijeku, T 5008 04 Osposobljavanje osoba s invaliditetom za tržište rada.

Tijekom 2022. godine planirani su sljedeći projekti:

PROJEKT 8.1.:
OSPOSOBLJAVANJE NEZAPOSLENIH OSOBA
OPIS:
Na evidenciji Hrvatskog zavoda za zapošljavanje, Područna služba Osijek,  52,1% svih nezaposlenih su osobe koje posao čekaju duže od godinu dana (prosinac 2021. godine). Dugotrajna nezaposlenost za sobom povlači postepeni gubitak znanja i vještina stečenih radom ili obrazovanjem, gubitak motivacije i aktiviteta te gubitak bilo kakve veze s tržištem rada. Iz navedenih razloga, Upravni odjel za gospodarstvo osmislio je projekte pomoći nezaposlenim osobama. Tijekom provedbe projekta provode se aktivnosti kojima je moguće direktno utjecati na stav prema vlastitoj nezaposlenosti, podrobnije poznavanje zahtjeva tržišta rada u smislu traženih vještina i osobina radnika, aktiviranje kroz učenje i osposobljavanje (formalno i neformalno) uz pojačano praćenje i analizu poduzetih aktivnosti nezaposlenih osoba kojima prijeti ulazak u dugotrajnu nezaposlenost. Nakon završetka motivacijskih radionica, Županija, sukladno ciljnim skupinama i profilu zanimanja, financira uključivanja polaznika u programe stjecanja dodatnih vještina u skladu s planom karijere. 

Tijekom 2022. godine u planu je sljedeća aktivnost: 

· osposobljavanja nezaposlenih osoba sukladno potrebama na tržištu u suradnje s Hrvatskim zavodom za zapošljavanje, Područna služba Osijek.
NOSITELJI:
Županija



Hrvatski zavod za zapošljavanje, Područna služba Osijek 



Obrazovne institucije


Subjekti malog gospodarstva
KORISNICI:
Fizičke osobe
PROJEKT 8.2.:
OSPOSOBLJAVANJE EKONOMSKI AKTIVNOG STANOVNIŠTVA ZA DEFICITARNA ZANIMANJA

OPIS:
Dodatnim obrazovanjem ekonomski aktivnog stanovništva poboljšava se mogućnost zapošljavanja i pokretljivost pojedinca na tržištu radne snage. Prekvalifikacijom za deficitarna zanimanja odgovara se na potrebe tržišta odnosno poduzetnika za određenom radnom snagom. Raspoloživost radne snage s primjerenim znanjima i vještinama djeluje i na privlačenje domaćih i stranih ulagača. Županija je do sada financirala različite projekte stjecanja dodatnih znanja za deficitarna zanimanja, te će takva aktivnosti biti nastavljene i nadalje,
Tijekom 2022. godine u planu je sljedeća aktivnost: 

· nastavak osposobljavanja za deficitarna zanimanja sukladno potrebama na tržištu, u suradnji s Hrvatskim zavodom za zapošljavanje, Područna služba Osijek. 
NOSITELJI:
Županija



Hrvatski zavod za zapošljavanje, Područna služba Osijek



Obrazovne institucije


Subjekti malog gospodarstva
KORISNICI:
Fizičke osobe
PROJEKT 8.3.:
POTICANJE ZAPOŠLJAVANJA CILJNIH SKUPINA 

OPIS:
Ciljne skupine nezaposlenih - osobe s invaliditetom, dugotrajno nezaposlene osobe, žrtve obiteljskog nasilja, Romi, bivši ovisnici, žene starije od 50 godine i druge osobe u nepovoljnom položaju na tržištu rada teško pronalaze zaposlenje. Zbog navedenog, Upravni odjel za gospodarstvo pokrenuo je projekt "Osposobljavanja osoba s invaliditetom za tržište rada" usmjeren upravo skupini teže zapošljivih osoba. Cilj ovog projekta je stjecanje novih znanja i vještina kako pretpostavka za zapošljavanje osoba iz ciljnih skupina.
Tijekom 2022. godine u planu je sljedeće aktivnosti: 

· provedba aktivnosti poticanja zapošljavanja ciljnih nezaposlenih skupina sukladno potrebama na tržištu u suradnji s Hrvatskim zavodom za zapošljavanje, Područna služba Osijek.
NOSITELJI:
Županija



Hrvatski zavod za zapošljavanje, Područna služba Osijek



Obrazovne institucije


Subjekti malog gospodarstva


Poduzetničke potporne institucije


Udruge
KORISNICI:
Fizičke osobe
PROJEKT 8.4.:
POTICANJE ZAPOŠLJAVANJA U SURADNJI SA SASTAVNICAMA SVEUČILIŠTA J. J. STROSSMAYERA U OSIJEKA
OPIS:    
Osječko-baranjska županija potpisala je s Ekonomskim fakultetom u Osijeku i Odjelom za matematiku Sveučilišta J. J. Strossmayera u Osijeku sporazume o suradnji, kojima je definirana suradnja ovih institucije na područjima organiziranja seminara, radionica, okruglih stolova, konferencija i edukativnih programa. Kao konkretni rezultati ove suradnje provode se programi cjeloživotnog obrazovanja "Voditelj EU projekata" te "MATHOS Web Development Bootcamp". Ovakvim aktivnostima angažiraju se kapaciteti znanstvenih institucija u procesima dodatnog obrazovanja ekonomski aktivnog stanovništva čime se poboljšava mogućnost zapošljavanja i pokretljivost pojedinca na tržištu radne snage.

Tijekom 2022. godine u planu su sljedeće aktivnosti: 

-         nastavak suradnje s Ekonomskim fakultetom u Osijeku i Odjelom za matematiku Sveučilišta J. J. Strossmayera u Osijeku na provođenju projekata poticanja zapošljavanja,
-         suradnja s ostalim sastavnicama Sveučilišta J. J. Strossmayera u Osijeku na provođenju projekata poticanja zapošljavanja.
NOSITELJI:        Županija

                               Hrvatski zavod za zapošljavanje, Područna služba Osijek

                               Ekonomski fakultet u Osijeku

                               Odjel za matematiku Sveučilišta J. J. Strossmayera u Osijeku
                               Ostale sastavnice Sveučilišta J. J. Strossmayera u Osijeku

KORISNICI:
Fizičke osobe

Subjekti malog gospodarstva
9.
NAJBOLJA PODUZETNIČKA IDEJA

Povećanje broja malih i srednjih poduzeća, ali isto tako njihov uspjeh i opstanak na tržištu jedan je od ciljeva razvoja gospodarstva Osječko-baranjske županije. Rast broja malih i srednjih poduzeća najčešće je posljedica postojanja specifičnih preduvjeta. Novoosnovana poduzeća koja imaju najveće uspjehe uglavnom se koncentriraju u regijama u kojima postoje kvalitetni uvjeti za razvoj. U takvim regijama poticajni procesi i postojeća infrastruktura omogućuju pokretanje malih konkurentnih poduzeća, čiji uspjeh dodatno ohrabruje i privlači potencijalne poduzetnik te omogućuje stvaranje kritične mase poduzetničkih aktivnosti. Kako se razina poduzetničkih aktivnosti povećava, aktivnosti već prisutnih poduzeća uvjetuju osnivanje novih poduzeća koja pružaju komplementarne proizvode i usluge. Takvi sinergijski efekti omogućuju znatno brži razvoj unutar određene regije. Kako bi se u Osječko-baranjskoj županiji pokrenuli slični razvojni procesi, potrebno je aktivno poticati poduzetničke aktivnosti, stoga je i pokrenut projekt najbolja poduzetnička ideja.

Sredstva za provedbu projekta najbolja poduzetnička ideja planirana su u Proračunu Osječko-baranjske županije za 2022. godinu i projekcijama za 2023. i 2024. godinu, Program 5007 Jačanje gospodarstva, T 5007 01 Promidžba razvojnih potencija Osječko-baranjske županije, T 5007 03 Najbolja poduzetnička ideja, T 5007 07 Potpore za informiranje i obrazovne aktivnosti.

Tijekom 2022. godine planiran je sljedeći projekt:

PROJEKT 9.1.:
NAGRADNI NATJEČAJ NAJBOLJA PODUZETNIČKA IDEJA
OPIS: 

S ciljem stvaranja stimulativnog okruženja za razvoj poduzetništva, afirmacije novih poduzetničkih ideja i poticanja poduzetnika početnika, Županija provodi nagradni natječaj Najbolja poduzetnička ideja. Najbolja poduzetnička ideja je poticanje "start-up" poduzetnika, ali i onih osoba koje tek razmišljaju o ulasku u svijet poduzetništva, na stvaranje novih proizvoda, odnosno usluga koji se mogu ponuditi tržištu.
Značaj ovog projekta izražena je i stvaranjem pozitivnog poduzetničkog ozračja i edukacijom, koja će motivirati i osposobiti poduzetnike da i mimo natječaja počnu planirati vlastiti poslovni poduhvat. Na natječaj se mogu javiti poduzetnici početnici kao i sve fizičke osobe koje imaju dobre poduzetničke ideje i razmišljaju o ulasku u svijet poduzetništva.

Kako bi ovaj projekt bio što zanimljiviji i privlačniji, predviđene su nagrade za najuspješnije sudionike, koje uz Županiju dodjeljuju i sponzori - tvrtke s područja Županije, banke i osiguravajuća društva te ostali sponzori.

Tijekom 2022. godine u planu su sljedeće aktivnosti: 

· provedba novog natječaja za Najbolju poduzetničku ideju temeljem Odluke o nagrađivanju najboljih poduzetničkih ideja na području Osječko-baranjske županije ("Županijski glasnik" broj 9/09., 4/12. i 8/16.),
· osiguranje financijskih sredstava za nagrade i provedbu projekta i

· ostale stručne i administrativne aktivnosti vezanu uz provedbu ovog projekta.

NOSITELJI:
Županija



Sponzori
KORISNICI:
Subjekti malog gospodarstva



Fizičke osobe
10.
POTICANJE KLASTERA 

Klasteri su zemljopisno koncentrirani, horizontalno i/ili vertikalno međusobno povezani poslovni subjekti i institucije, koji su uspostavili formalne ili neformalne odnose i koji na određenom području kroz izradu zajedničkog proizvoda predstavljaju regiju ili državu. Osnivanjem klastera želi se povećati konkurentnost gospodarstva, što uključuje koordiniran i zajednički rad malih, srednjih i velikih poslovnih subjekata, centara znanja i lokalne samouprave u razvoju i izradi novih proizvoda.

Tijekom 2022. godine planiran je sljedeći projekt:
PROJEKT 10.1.:
POTICANJE KLASTERA I DRUGIH OBLIKA UDRUŽIVANJA 
PODUZETNIKA
OPIS:
Kako bi mala i srednja poduzeća bila što konkurentnija i usmjerena na primjenu svjetskih tehnologija, nužno je pokrenuti proces njihovog povezivanja. Osnivanjem klastera želi se povećati konkurentnost gospodarstva, što uključuje koordiniran i zajednički rad malih, srednjih i velikih poslovnih subjekata, centara znanja i regionalne  samouprave u razvoju i izradi novih proizvoda. Intenzivna, kontinuirana razmjena informacija, protok znanja te specijalizacija uloga i aktivnosti u klasteru mogu ostvariti komparativne prednosti, koje u konačnici omogućuju konkurentnost, kako na domaćem, tako i na zahtjevnom inozemnom tržištu. 


Tijekom 2022. godine u planu su sljedeće aktivnosti:

· provedba projekata osnivanja novih klastera i drugih oblika udruživanja poduzetnika.

NOSITELJI:
Županija


Subjekti malog gospodarstva
Institucije poduzetničke podrške

KORISNICI: 
Subjekti malog gospodarstva
Institucije poduzetničke podrške

11.
SURADNJA S INSTITUCIJAMA PODUZETNIČKE PODRŠKE

Kvalitetna suradnja svih institucija poduzetničke podrške omogućava bolji protok informacija, usklađenost projekata, međusobno nadopunjavanje i pomoć. Upravni odjel za gospodarstvo ulaže značajne napore za unaprjeđenje ove suradnje, koja u konačnici povećava kvalitetu usluga koje poduzetnici dobivaju.

Tijekom 2022. godine planirani su sljedeći projekti:
PROJEKT 11.1.:
SURADNJA S LOKALNIM RAZVOJNIM AGENCIJAMA, PODUZETNIČKIM CENTRIMA, INKUBATORIMA I AKCELERATORIMA
OPIS:

Lokalne razvojne agencije, poduzetnički centri, inkubatori i akceleratori dio su poduzetničke infrastrukture zaduženi za pružanje savjetodavnih, informativnih, edukativnih i drugih usluga poduzetnicima. Županija je prepoznala značaj ovih institucija te sudjeluje u sufinanciranju određenih aktivnosti i projekata koje provode ove institucije. Upravni odjel za gospodarstvo zajedno s lokalnim razvojnim agencijama, poduzetničkim centrima, inkubatorima i akceleratorima  provodi i određene zajedničke projekte, prije svega projekte savjetovanja, mentoriranja, informiranja i edukacije poduzetnika.

Tijekom 2022. godine u planu je sljedeća aktivnost: 



-
nastavak suradnje s lokalnim razvojnim agencijama, poduzetničkim centrima, 
inkubatorima i akceleratorima. 
NOSITELJI:
Županija



Lokalne razvojne agencije, poduzetnički centri, inkubatori i akceleratori
KORISNICI:
Subjekti malog gospodarstva


Fizičke osobe

Institucije poduzetničke podrške

PROJEKT 11.2.:
SURADNJA S MINISTARSTVIMA

OPIS:

Suradnjom s Ministarstvom gospodarstva i održivog razvoja poduzetnicima se žele približiti projekti koje Ministarstvo provodi te omogućiti njihova veća participacija u bespovratnim potporama projekata poticanja poduzetništva. Osim suradnje s resornim ministarstvom, uspostavljena je i suradnja s Ministarstvom regionalnog razvoja i fondova Europske unije i drugim ministarstvima na projektima poticanja poduzetništva.
Tijekom 2022. godine u planu je sljedeća aktivnost: 



-
nastavak suradnje s ministarstvima.

NOSITELJI:
Županija



Ministarstvo gospodarstva i održivog razvoja


Ostala ministarstva

KORISNICI:
Subjekti malog gospodarstva


Fizičke osobe

Institucije poduzetničke podrške

PROJEKT 11.3.:
SURADNJA S KOMORAMA, ZAVODIMA I UDRUŽENJIMA

OPIS:

Hrvatska gospodarska komora, Županijska komora Osijek, Hrvatska obrtnička komora, Obrtnička komora Osječko-baranjske županije, Hrvatski zavod za zapošljavanje, Područna služba Osijek, udruženja obrtnika, samo su neke od institucija s kojima Županija surađuje s ciljem uključivanja u različite projekte i aktivnosti poticanja poduzetništva.

Tijekom 2022. godine u planu je sljedeća aktivnost: 



-
nastavak suradnje s komorama, zavodima i udruženjima.

NOSITELJI:
Županija



Institucije poduzetničke podrške

KORISNICI:
Subjekti malog gospodarstva


Fizičke osobe

Institucije poduzetničke podrške

PROJEKT 11.4.:
SURADNJA S OSTALIM INSTITUCIJAMA PODUZETNIČKE PODRŠKE I ZNANSTVENOM ZAJEDNICOM
OPIS: 

Osim suradnje s prije spomenutim institucijama, Županija surađuje i s Ekonomskim fakultetom u Osijeku, Odjelom za matematiku te ostalim sastavnicama Sveučilišta J. J. Strossmayera u Osijeku i šire znanstvene zajednice, Hrvatskom udrugom poslodavaca i drugim institucijama. Svrha ove suradnje je stvaranje pozitivne poduzetničke klime na svim razinama i među svim institucijama, a za dobrobit poduzetnika.  
Tijekom 2022. godine u planu je sljedeća aktivnost: 



-
nastavak suradnje s ostalim institucijama poduzetničke podrške i znanstvenom 
zajednicom.
NOSITELJI: 
Županija



Institucije poduzetničke podrške


Znanstvena zajednica
KORISNICI:
Subjekti malog gospodarstva


Fizičke osobe

Institucije poduzetničke podrške
KLASA:

URBROJ:


Predsjednica

Ivana Bagarić

